Te Wharekura 84

Contents
He kupu whakataki
Tuauru
Hei mahi 1: Tikanga o te kupu
Hei mahi 2: Kupu taurite
Tuauru
Hei mahi 3: Whakakī kōhao
Hei mahi 4: Whakautu pātai
Hei mahi 5: Whakaraupapa rerenga kōrero
Hei mahi 6: Tīpako kupu tika
Hei mahi 7: Aroā
Hiteki!
Hei mahi 8: Rangahau, whakautu pātai
Ngā hononga ki tētahi atu marautanga
He kupu taka
He rauemi tautoko

He kupu whakataki

I whakatakotoria tēnei huinga pukapuka a Te Wharekura hei rauemi reo Māori e pā ana ki te ao Māori i roto i te horopaki, mō ngā rā o mua, o tēnei wā, me ngā rā e heke mai nei.  Ka tautokona ngā whāinga matua o ētahi o ngā marautanga, arā, te reo Māori, pāngarau, pūtaiao, hangarau, tikanga ā-iwi, ngā toi, me te hauora mō ngā taumata ono ki te waru.  Ka noho mai he kōrero paki, he kōrero pono hei tūāpapa, ā, ko te tikanga, mai i reira ka toro haere ngā ākonga i ngā mahi takitahi, i ngā mahi ā-rōpū rānei, i ngā mahi ā-akomanga rānei i te roanga atu o ngā kōrero.
I horahia a Te Wharekura 84 hei whāwhātanga mā te hunga kei te ako i te reo Māori me ōna tikanga.
Te whakamahi i tēnei pukapuka
Hei āwhina, hei tautoko tēnei pukapuka i te pouako i a ia e whakarite mahere ako mā ngā ākonga. Ka arotahi ki Te Marautanga o Aotearoa: He tauira hei kōrerorero – Te Reo Māori (wh.14 – 23).  E hāngai ana te horopaki kei te kaupapa matua, arā ko Hauora, ki te taumata me tāu e hiahia ana mō āu ākonga. Whakawehea ngā whenu hei whakawhanake i ngā pūkenga o ngā ākonga.  Tērā pea, ka hiahia koe ki te whakatārua i ngā wāhanga o tēnei pukapuka hei tāpiri atu ki tāu mahere.
Te kaupapa matua o Te Wharekura 84
Me āta pānui te kaupapa matua o Te Wharekura 84, arā, Hauora.  Kei konei e kitea ana ngā āhuatanga hauora i pā ki tētahi hapū.
Te hononga ki ngā marautanga
• 	Mā te pouako anō e whakamahere te hononga o ngā mahi kua mahia e te ākonga hei whakaaturanga ki tētahi whakaminenga.
• 	Mā te ākonga e whakaemi āna mahi ki te pūataata rorohiko i a rātau e whakaoti ana i ngā ngohe.
Hei te mutunga, ka whakaatu ki te akomanga, ki te kura, ki ngā mātua rānei.  Ko te tūmanako, ka kohia ki tētahi hautaka e ngā ākonga ā rātau mahi katoa, ka tiakina hoki ki tētahi kōpae.
Ko ngā ngohe nei e akiaki ana i te ākonga me te pouako ki te rāwekeweke i ngā pūrere hiko me ngā iahiko, arā, te rorohiko, te pūataata rorohiko, te pūaataata ā-reo, te pūrere ataata me ngā momo ataata katoa.  Kātahi ka whakamōhio atu ki tētahi hunga i ō rātau mōhiohio, mātauranga katoa. Ka whai wāhi te pouako ki te tango whakaahua, pūrere ataata, rīpene ataata, ataata ā-reo hoki. Ka noho ēnei ataata hei taunaki i ngā mahi kua mahia nei e te ākonga, hei taonga aromatawai mā te pouako, mā te whānau hoki.

Tuauru

Hauora i roto i te Marautanga o Aotearoa
Whenu	Waiora, Koiri, Taiao, Tangata	
Taumata	6	
Tangata	Whanaungatanga
Ka tūhura me pēhea ngā whanonga, ngā uara me ngā waiaro a te tangata takitahi, a te rōpū hoki e whakaawe ana i te mauritau o tētahi atu.	
Koiri	Akoranga koiri
Ka whakaatu i ngā āheinga koiri, me ngā whakaaro tōtika o ngā horopaki mātātaki.	
Taiao	Hononga ki ētahi atu taiao
Ka tūhura i te mahi me ngā tikanga whaihua o te rohe, o te motu hei whakatairanga i te noho ora o te tangata me te noho haumaru i roto i ngā taiao.	
Waiora	Kai
Ka tūhura, ka whakamārama i te pānga mai o ngā take kai e whakaawe ana i te hauora o te whānau, kōhungahunga mai, taiohi mai, pakeke mai	

Hei mahi 1: Tikanga o te kupu

Kimihia ngā tikanga o ngā kupu nei i roto i ngā papakupu Māori o Wiremu me Ngata, kātahi ka tuhi i te reta o te tikanga tika mai i te taha matau ki te taha o te kupu i te taha mauī.
Kupu Māori	Tikanga Pākehā	
1.	karanimā	a. blistered	
2.	pākirikiri	e. pouting	
3.	hūnuku	h. short	
4.	mimiti	i. a fish	
5.	pōteketeke	k. dried up	
6.	pirihongi	m. disobedient	
7.	tāperu	n. to move as one	
8.	wāke	o. clinging	
9.	hoipū	p. walking	
10.	kōroiroi	r. grandmother	

Aromatawai	

Ka whakaaturia tana tohungatanga ki te:

•	whakaoti i ngā mahi aroā pānui i roto i te wā kua whakaritea.
•	rapu wawe i ngā tikanga e puta mai ana i ētahi tuhinga.

Hei mahi 2: Kupu taurite
Porohiatia te whakamārama tika ki te kupu.	

amuamu	poka
a)	kōrerorero	a)	kōwhao	
e)	kōhetehete	e)	rua
i)	kūnanunanu	i)	puare

whakarērea	pūrangiaho
a)	waihotia	a)	mārama	
e)	toe	e)	kite
i)	mahue	i)	mōhio

motumotu	angiangi
a)	whati	a)	matangi	
e)	whara	e)	kōmuri
i)	pakaru	i)	kōtangitangi

harakuku	kāpura
a)	waru	a)	wahie
e)	raku	e)	pungarehu
i)	waku	i)	ahi

whakaemi	tuauru
a)	kohikohi	a)	raki
e)	whakaputu	e)	taihauāuru
i)	whakakao	i)	tonga

tineia	whakautu
a)	whakawetohia	a)	whakahoki	
e)	whakapikoa	e)	karanga
i)	whakawetihia	i)	kauhau

Aromatawai	

Ka whakaaturia tana tohungatanga ki te:

•	whakaoti i ngā mahi aroā pānui i roto i te wā kua whakaritea.
•	rapu wawe i ngā kupu taurite i roto i tētahi tuhinga.

Tuauru

Hauora i roto i te Marautanga o Aotearoa
Whenu	Waiora, Koiri, Taiao, Tangata	
Taumata	6	
Tangata	Whanaungatanga
Ka tūhura me pēhea ngā whanonga, ngā uara me ngā waiaro a te tangata takitahi, a te rōpū hoki e whakaawe ana i te mauritau o tētahi atu.	
Koiri	Akoranga koiri
Ka whakaatu i ngā āheinga koiri, me ngā whakaaro tōtika o ngā horopaki mātātaki.	
Taiao	Hononga ki ētahi atu taiao
Ka tūhura i te mahi me ngā tikanga whaihua o te rohe, o te motu hei whakatairanga i te noho ora o te tangata me te noho haumaru i roto i ngā taiao.	
Waiora	Kai
Ka tūhura, ka whakamārama i te pānga mai o ngā take kai e whakaawe ana i te hauora o te whānau, kōhungahunga mai, taiohi mai, pakeke mai	

Hei mahi 3: Whakakī kōhao	

Amuamu ana a Mareikura ki a ia anō.  Engari ahakoa tērā, he ……….............. hoa rāua ko tōna karanimā.  ………………………….. haere tōna karanimā ki hea, kei ………………………………………….. tonu a Mareikura e ………………….. ana ki a ia.  Kore kore rawa nei a Mareikura e ………………………………….. kia whakarērea mai ia e tōna karanimā.  Ka noho atu a Mareikura ……………….. ngā turi o tōna karanimā.  “……………………………………….. pēnei ai, e moko, i ………………………………………tonu i te oranga ……………………………….. te hapū. Ki te kore ……………………………………………….. e haere ki te ……….., ka matekai  tātou, ka …………………………………………….. hoki.  Kua kite hoki …………………………………….. i ngā raumati kua ……………….. te wai o ngā …………………………………  Anā, kua kore he wai …………………………….. waiwai i nga māra e tipu …………………………………….. he kai mā tātou. Kua ……………………………….. hoki he wai hei inu …………………………………….. tātou.  Nā tēnā, i haere ai te ………………………………….. ki te tuauru.  Engari , ……………………………………….. tere tonu tā tāua ................…………………. ki te haere.  He nui ngā mahi me ……………………….. i a tāua i mua i tō tātou ……………………………………………….. atu,” te kī a tōna karanimā.

Ahakoa	oti	wehenga	tino	ki	whakarite	
hei	mimiti	matewai	muri	kia	pirihongi	
o	kore	whakaae	tātou	puna	I	
hapū	ai	tuauru	koe	runga	mā	

Aromatawai	

Ka whakaaturia tana tohungatanga ki te:

•	whakaoti i ngā mahi aroā pānui i roto i te wā kua whakaritea.
•	whai i te rere o tētahi tuhinga roa.

Hei mahi 4: Whakautu pātai	
I roto i āu ake kupu, tuhia ōu whakautu ki te rārangi pou, ‘He aha ai?’

Rerenga kōrero	He aha ai?	
Kua tata atu ki te wā ka hūnuku atu ngā whānau o Whangapē ki te tuauru.		
Ka tīmata anō ngā amuamu a Mareikura.		
Ka tango mai a Karanimā i ētahi rau, ka kōhuatia.		
Ka whakaaro ake a Mareikura, ‘Ka mau te wehi o tōku karanimā’.		
I keria ngā puna e whā.		
Kua pūhia koe e ngā hau tākiri o Tāwhirimātea.
Ko ngā tāne pakeke anake ka haere ki te hī tāmure.		
I ngā pō, kua huihui mātou katoa ki te taha o te ahi.		

Aromatawai	

Ka whakaaturia tana tohungatanga ki te:

•	whakaoti i ngā mahi aroā pānui i roto i te wā kua whakaritea.
•	kātoitoi atu ki ngā tino kaupapa o tētahi tuhinga.
•	arotake i te whaihua o ngā mahi me ngā tikanga o tētahi rōpū kaitiaki taiao.

Hei mahi 5: Whakaraupapa rerenga kōrero	
Pānuitia ngā rerenga kōrero nei, kātahi ka whakaraupapa mai.

1.	“Te tawhiti hoki o te wāke mai ki konei,” te karanga a Mareikura.
2.	“Āe, kua oti mō tēnei wā, engari he mahi anō ā tātou āpōpō,” te whakautu a Karanimā.
3.	Mea rawa ake, ka kite atu a Karanimā i a Mareikura e kohi haere ana i ngā rau o te rākau mingimingi hei hanga moenga.
4.	“Karanimā, kua oti ā tāua mahi mō tēnei wā?” te ui atu a Mareikura.
5.	“He pai noa ki a koe mēnā ka noho tāua ki te kōrero mō ngā kai i kohia e koutou i te tuauru?”
6.	Kāeaea ana ngā karu o Karanimā ki tōna mokopuna.
7.	Kua mahea katoa ngā here i runga i a Mareikura i mua i tō rātou wehenga atu ki Te Werehi.
8.	“Ākene, ka pakeke ana au, ko au anō tērā e whāngai atu ana i ngā kōrero ki āku mokopuna,” te kī atu a Mareikura.
9.	Mīharo kau ana te titiro atu a Mareikura ki a rātou e hanga mai ana i ngā whare.
10.	Ka hiki te tira haere, ka wāke atu rātou ki Te Werehi.

Aromatawai	

Ka whakaaturia tana tohungatanga ki te:

•	kātoitoi atu ki ngā tino kaupapa o tētahi tuhinga.
•	āta whakaraupapa i ngā ariā o te tuhinga.

Hei mahi 6: Tīpako kupu tika	
Porohitatia te kupu tika hei whakaoti i ia rerenga kōrero.

1.	He wahine hūmārie te (whaea, māmā, karanimā) o Mareikura.
2.	Kua raupā katoa ōna (runga, rangi, ringa) i te ngaki (māra, mura, māro), i te horoi (kākahū, kāheru, karaka).
3.	Ahakoa ngā (ahuahu, anuanu, amuamu) a tana mokopuna, a Mareikura, kore kore rawa nei e paku (pīrangi, pukuriri, piātata) tōna karanimā.
4.	Kua tata atu ki te (wā, rā, whā) ka hūnuku atu ngā (whāmere, whānau, whaiāipo) o Whangapē ki te tuauru.
5.	Atu i a ia e (pēpi, pīpī, paku) ana, i te wā i (wehea, wahaina, wanea) ia e tōna māmā, koirā te mahi a te mokopuna nei kua whitu nei ōna tau, he piki, he heke i ngā (moutere, maunga, moana) rangatira, kia tae rā anō (tātou, mātou, rātou) ki te tuauru.
6.	Ahakoa haere tōna karanimā ki hea, kei muri tonu a Mareikura e (piripona, piritata, pirihongi) ana ki a ia.
7.	Kore kore rawa nei a Mareikura e (whakapono, whakaae, whakahāwea) kia whakarērea mai ia e tōna karanimā.
8.	(Tangarā, tautau, tāperu) ana ngā ngutu o Mareikura, me tana tō haere i ōna (waka, waewae, wākena).
9.	Ka tae atu rātou ki te hōpuni (whakatā, whakangā, whakawā) ai.
10	Ka tau atu ngā waewae o Mareikura ki te wai.  Ā, kāhore i roa, ka āhua pai haere ngā (marau, mamae, marae) o ōna (waka, waewae, wākena).

Aromatawai	

Ka whakaaturia tana tohungatanga ki te:

•	whakaoti i ngā mahi aroā pānui i roto i te wā kua whakaritea.
•	pānui i ngā tuhinga roa, ki te pānui hoki mō tētahi wā roa.

Hei mahi 7: Aroā	
Rangahaua enei pātai e pā ana ki te rongoā Māori kātahi ka tuhi i ngā whakautu.

1.	Ki te kore te whānau o Whangapē e hūnuku ki te tuauru ia tau, ka pēhea rātou, ka pēhea hoki te āhua o te whenua?
2.	I pēhea te whakaora a Karanimā i ngā mamae o Mareikura?
3.	Kimihia anō ētahi atu painga o te rākau kawakawa me te harakeke ka whakamahia e ō tātou tūpuna hei whakaora i te tinana.
4.	He aha ngā tikanga o te miraka kau?
5	Kua mārama a Mareikura ki ngā painga o te haere ki te tuauru.  He aha ngā painga nei?

Aromatawai	

Ka whakaaturia tana tohungatanga ki te:

•	whakaoti i ngā mahi aroā pānui i roto i te wā kua whakaritea.
•	whai i te rere o tētahi tuhinga roa.

Hiteki!

Hauora i roto i te Marautanga o Aotearoa
Whenu	Waiora, Koiri, Tangata	
Taumata	6	
Tangata	Huatau o te whanaungatanga 
Ka whakaatu i tōna mārama ki ngā āhuatanga e puta ai te tuakiri whaiaro o te tangata, kia taea ai te whakanui i tōna tū motuhake me te tiaki i tōna oranga wairua, oranga hinengaro, oranga tinana.	
Koiri	Akoranga koiri
Ka whakamahi i ngā mātāpono koiri hei whakapai ake i ngā ariā pūkenga koiri whāiti.	
Waiora	Haumarutanga
Ka whakarite i ngā rautaki haumaru hei tiaki i ngā motika a te ākonga me ētahi atu i roto i ngā horopaki huhua.	

	

Hei mahi 8: Rangahau, whakautu pātai	
Rangahaua ēnei pātai e pā ana ki te rongoā Māori kātahi ka tuhi i ngā whakautu.

1.	Tuhia ngā hua hauora maha ka riro i tētahi i roto i ngā akoranga o te mau rākau.
2.	He aha ētahi painga o te whanaungatanga?
3.	Tuhia ō hononga ki te ao tūroa, ki te whenua, ki tō tūrangawaewae, ki tō whakapapa hoki. Tērā pea, me kōrero koe ki ōu pakeke i te kāinga.
4.	Mēnā e ako ana koe ki te mau rākau, tuhia ōu whakaaro, ōu wawata, ōu kare ā-roto kia mārama ai ki a koe ngā hua ka puta ake i tēnei mahi.
5.	Kia huri ake tātou ki te whakapakari tinana, he aha ētahi o ngā momo nekeneke, ngā momo hīkoi ka whakatauiratia mai.  Ki te kore e mau i a koe, ka ahatia koe?
6.	E ai ki ētahi, ka piki te hauora o te tangata i roto i te mau rākau.  Me pēhea e pēnei ai?

Aromatawai	

Ka whakaaturia tana tohungatanga ki te:

•	rapu wawe i ngā tino kaupapa e puta mai ana i tētahi tuhinga.
•	katoitoi atu ki ngā tino kaupapa o tētahi tuhinga.
•	whakawhiti mōhio e hangai ana ki te kaupapa o tētahi tuhinga.

Ngā hononga ki tētahi atu marautanga

Ngā Toi i roto i te Marautanga o Aotearoa
Whenu	Ngā mahi a Te Rēhia	
Taumata	7	
Whāinga paetae	Ka tūhura, ka whakamātau, ka whitiwhiti hōhonu, whitiwhiti whānui te ākonga i ōna ake tūmanakotanga, i ngā tūmomo mahi, i ngā tukanga me ngā ariā.	

	

He kupu taka

karanimā	kuia	tuauru	hauāuru	
pākirikiri	he momo ika	pōteketeke	hakahaka	
wahaina	pīkauria	hoipū	memeke	
pūrangiaho	mārama	harakuku	tīhore	

			 

He rauemi tautoko

Ngata, H.M. (1993). English-Māori Dictionary.  Wellington:  Learning Media Limited.
Williams, H.W. (1971). A Dictionary of the Māori Language. Wellington: GP Publications Ltd.
Ryan, P.M. (1995). The Reed Dictionary of Modern Māori. Auckland: Reed Publishing.